Document ID: 32007D0130

РЕШЕНИЕ НА КОМИСИЯТА
от 20 февруари 2007 година
относно изменение на Решение 2003/71/ЕО за удължаване на периода на прилагането му и отмяна на Решение 2003/70/ЕО
(нотифицирано под номер C(2007) 492)
(текст от значение за ЕИП)
(2007/130/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. относно определяне на принципите на организацията на ветеринарни проверки на животни, влизащи в Общността от трети страни и за изменение на директиви 89/662/ЕИО, 90/425//ЕИО и 90/675/ЕИО (1), и по-специално член 18, параграф 7 от нея,
като взе предвид Директива 97/78/ЕО на Съвета от 18 декември 1997 г. относно определяне на принципите за регулиране на организацията на ветеринарните проверки на продукти, внасяни в Общността от трети страни (2), и по-специално член 22, параграф 6 от нея,
като има предвид, че:
(1)
Появата на инфекциозна анемия по сьомгите (ISA) на Фарьорските острови доведе до приемането на Решение 2003/71/EO на Kомисията от 29 януари 2003 г. относно някои защитни мерки по отношение на инфекциозната анемия по сьомгите на Фарьорските острови (3). Това решение се прилага до 31 януари 2007 г.
(2)
Решение № 2/2005 на Съвместния комитет ЕО - Фарьорските острови от 8 декември 2005 г. за изменение на Решение № 1/2001 относно определяне на разпоредби за прилагане на протокола по ветеринарни въпроси в допълнение към Споразумението между Европейската общност, от една страна, и правителството на Дания и местното правителство на Фарьорските острови, от друга страна (4), приема план за действие в извънредни ситуации, внесен от Фарьорските острови, относно болестите по рибите, включително риби, заразени с инфекциозна анемия по сьомгите, в съответствие с член 15 от Директива 93/53/ЕИО на Съвета от 24 юни 1993 г. за въвеждане на минималните мерки на Общността за борба с някои болести по рибите (5) („план за действие в извънредни ситуации“).
(3)
Планът за действие в извънредни ситуации включва режим за оттегляне от пазара в съответствие с член 6 от Директива 93/53/EИО и процедура за ваксинация. Ваксинацията се използва все още като стратегия за контрол. За да се предотврати разпространението на болестта в незаразени области, предпазните мерки, предвидени в Решение 2003/71/ЕО следва да продължат да се прилагат, докато трае ваксинацията.
(4)
Директива 2006/88/ЕО на Съвета от 24 октомври 2006 г. относно ветеринарно-санитарните изисквания за аквакултурите и продуктите от тях и за превенция и контрол на някои болести при водните животни (6) предвижда, че мерките за транспониране, приети от държавите-членки, съгласно тази директива се прилагат от 1 август 2008 г. Следователно Решение 2003/71/ЕО следва да бъде преразгледано преди тази дата.
(5)
Затова Решение 2003/71/ЕО следва да бъде изменено с цел удължаване на периода на прилагането му от 31 януари 2007 г. до 31 юли 2008 г.
(6)
Появата на инфекциозна анемия по сьомгите (ISA) в Норвегия доведе до приемането на Решение 2003/70/EO на Комисията от 29 януари 2003 г. относно някои защитни мерки по отношение на инфекциозната анемия по сьомгите в Норвегия (7). Това решение се прилагаше до 1 февруари 2004 г. За постигане на по-голяма яснота това решение следва да се отмени изрично.
(7)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 6 от Решение 2003/71/ЕО датата „31 януари 2007 г.“ се заменя с дата „31 юли 2008 г.“.
Член 2
Решение 2003/70/ЕО се отменя.
Член 3
Адресати на настоящото решение са държавите-членки.
Съставено в Брюксел на 20 февруари 2007 година.

Labels: 3
0
18
6